
Татарстан Республикасында 2020 елның 14 августына 1 млн 650,2 мең кв.м торак гамәлгә кертелгән, бу планның 55,4%ы. Бүген бу хакта Татарстан Республикасы Хөкүмәте йортында уздырылган республика киңәшмәсендә Татарстан Республикасы төзелеш, архитектура һәм ТКХ министры Фәрит Хәнифов хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Татарстан Республикасы Төзелеш министрлыгы башлыгы хәбәр иткәнчә, Татарстан Республикасы Дәүләт төзелеш күзәтчелеге инспекциясе тарафыннан 777 тикшерү уздырылган. Хезмәтне саклау кагыйдәләрен һәм нормаларын бозган өчен 3 млн. 625 мең сумлык 91 карар чыгарылган.

Татарстан Республикасы Президенты каршындагы Дәүләт торак фондының (ТР ДТФ) 2020 елга инвестицион программасы буенча – мәйданы 83,6 мең кв. метр булган 439 фатирлык 53 торак йорт буенча статистика органнарына хисаплар тапшырылган. 2 атна эчендә 9,0 мең кв.м. 1 объект тапшырылган (Әлмәт ш.).

Үтәлеше: 133,5 мең кв.метр мәйданда 46 объект – әзер диярлек, уртача әзерлектә - 55,2 мең кв.метрда 20 объект, 1,3 мең кв.метр мәйданда 11 объектта эшләр күп әле.

2020 елда күп фатирлы инвестицион торак программасы буенча 1 млн 317,2 мең кв. м мәйданда 177 күп фатирлы йортны эксплуатациягә кертү каралган. Бүгенгә 1 млн 317,2 мең кв. м мәйданда 76 йорт файдалануга тапшырылган, планның 42,8%ы. 73 йорт әзер диярлек (70%-100%), 28 йорт уртача әзерлектә (30%-70%), 4 йортта эшләр күп әле (0%-30%).

2020 елда индивидуаль торак төзелеше буенча 1 млн 388,2 мең кв. м мәйданда 10 мең 680 йорт төзү планлаштырыла. 14 августка 1 млн. 2,9 мең кв. м мәйданда 7 мең 714 индивидуаль торак йорт файдалануга тапшырылган, бу – планның 72,2%ы. Ике атна эчендә динамика – 85,5 мең кв. м.

Гражданнарга торак төзелешендә дәүләт ярдәме күрсәтү программасы буенча 1 млрд 193,4 млн сум күләмендә 728 гаиләнең торак шартларын яхшырту карала.

2020 елда барлыгы 600 ятим һәм ата-ана каравыннан мәхрүм калган балаларны, шулар арасыннан булган затларны торак белән тәэмин итү планлаштырыла.

205 торак урынына республика хокукы теркәлгән, ятим балалар белән торак яллау шартнамәләре төзелгән; 36 торак урынына Татарстан Республикасы Җир һәм мөлкәт мөнәсәбәтләре министрлыгына кабул итү-тапшыру акты тапшырылган; 42 торак урынына ТР ДТФ хокукы теркәлгән; 25 торак урыны буенча сатып алу әзерлеге бара; 41 торак урыны тапшырылмаган йортларда урнашкан (әзерлекләре 85%тан артык).

Фәрит Хәнифов хәбәр иткәнчә, барлык 46 күп гаиләгә дә торак алу сертификатлары рәсмиләштерелгән.

Моннан тыш, 14 августка торак алуга субсидияләр 35 яшь гаиләгә күчерелгән.

35 мәҗбүри күченүчедән Ерак Төньяктан күченүче һәм чернобыльчены торак белән тәэмин итү кысаларында 15 сертификат гамәлгә ашырылган.

Министр хәбәр иткәнчә, «Сәламәтлек саклау» илкүләм проекты буенча 3 юнәлеш гамәлгә ашырыла: ФАПлар төзү (43 объект); табиб амбулаторияләре төзү (7 объект); гомуми практика табибы офисы төзү.

«Спорт» тармагында универсаль спорт мәйданчыклары (84 объект); блоклы-модульле чаңгы базалары төзү дәвам итә (6 объект).

13 августка 70 муниципаль берәмлектә 70 универсаль спорт мәйданчыгы төзү тәмамланган. Калган объектларда эшләр дәвам итә.

Блоклы-модульле чаңгы базалары төзү барлык 6 объектта да бара.

«Мәдәният» илкүләм проекты буенча авыл клублары төзү дәвам итә. 13 августка барлык 12 объектта да эшләр оештырылган.

«Яшьләр сәясәте» программасы буенча балаларны савыктыру лагерьларын төзү һәм аларны яңарту эшләре бара. 8 объект төзү һәм 1сенә реконструкция каралган. Бүгенгә 5 объектта эшләр тәмамланган; 4 объектта эшләр дәвам итә.

Татарстанда шулай ук сыер һәм сарык фермаларын, силос-сенаж траншеяләрен төзү һәм аларга капиталь ремонт, җирлекләр советлары биналарын, халыкка хезмәт күрсәтүнең блоклы-модульле пунктларын төзү каралган.

2020 елга «Уңайлы мохит» программасы буенча быел гомуми суммасы 16,58 млн. сумга 12 гомуми белем оешмасын җайлаштыру каралган. 12 объектның берсендә эшләр тәмамланган, 11 объектта эшләр дәвам итә.

Рөстәм Миңнеханов сыйфатлы объектлар төзү өчен барлык төзелеш нормаларын катгый үтәүне җентекләп тикшереп торырга кушты.
Дәүләт хакимияте һәм җирле үзидарә органнарының бердәм "Рәсми Татарстан" порталы